המחלקה ליעילות הממשל

המחלקה ליעילות הממשל או DOGE (מבוטא: דוג', באנגלית: Department of Government Efficiency) הייתה מחלקה ממשלתית שהוקמה ב-20 בינואר 2025 על ידי נשיא ארצות הברית דונלד טראמפ. ראש המחלקה הראשון היה היזם ואיש העסקים אילון מאסק. המחלקה נסגרה בנובמבר 2025.

ממוזער| מאסק הציע ונבחר על ידי טראמפ להנהיג את המחלקה

 אטימולוגיה 
ראשי התיבות "DOGE" ככל הנראה רומזים לדוז'קוין, מטבע קריפטוגרפי החביב על מאסק, אשר עצמו מבוסס על המם האינטרנטי "Doge".

 הקמה 
הרעיון של DOGE נקשר להבטחות הקמפיין של דונלד טראמפ לצמצום ההוצאות הפדרליות ולהקטנת הגירעון הממשלתי והפיסקלי. ב-12 בנובמבר 2024, טראמפ הכריז על כוונתו להקים את המחלקה בהנהגתם של אילון מאסק וויווק רמאסוואמי. עם זאת, עם הקמת המחלקה, הוחלט כי בראשה יעמוד מאסק לבדו. נשיא ארגנטינה, חאבייר מיליי, הצהיר כי לפני ההכרזה הרשמית על הקמת "DOGE", אילון מאסק שוחח עם השר לדה-רגולציה ושינוי פני המדינה בארגנטינה, פדריקו שטורצנגר, כדי לדון באימוץ מודל דומה לזה של משרדו בארצות הברית. מאסק הציע שרון פול, חבר הקונגרס לשעבר בעל עמדות ליברטריאניות ישתף פעולה עם המחלקה. מאסק הבטיח שהוא "יוציא את הממשלה מהגב של האנשים ומהכיס שלהם". ב-28 באוקטובר 2024, בעצרת טראמפ במדיסון סקוור גארדן, טען מאסק כי ה-DOGE יכול להסיר 2 טריליון דולר מהחוב הלאומי.

טראמפ הצהיר כי עבודת המחלקה "תסתיים" לא יאוחר מ-4 ביולי 2026, יום השנה ה-250 לחתימה על הכרזת העצמאות של ארצות הברית, במקביל לחגיגות "חצי המאה של אמריקה" ולקידום יוזמת "היריד האמריקאי הגדול". לדבריו, תוצרי המחלקה יהיו "המתנה המושלמת לאמריקה". למרות השם, לא ברור אם DOGE תהיה מחלקה פדרלית מבצעת, ועדה נשיאותית, או חלק ממשרד הרשות המבצעת של נשיא ארצות הברית.

 מבנה 
בראיון שנתן אילון מאסק לרשת פוקס ניוז ב-10 במרץ, ציין מאסק בפני לארי קדלו כי בארגון DOGE מועסקים כ-100 עובדים, וכי בכוונתו להכפיל את מספרם. הוא אישר כי הארגון פעיל כמעט בכל סוכנות ממשלתית. בפברואר 2025, פרסם מאסק ברשתות החברתיות כי עובדי DOGE עובדים כ-120 שעות בשבוע, דבר שעורר ביקורת בשל ההשלכות האפשריות על שעות שינה.

כ-20 עובדים של DOGE מוצבים בבניין המשרדים המבצעים על שם אייזנהאואר, ומאסק עצמו ציין כי הוא שוהה שם בלילות. לפחות 10 חברים נוספים בצוות DOGE פועלים במינהל לביטוח לאומי (SSA), מהם 7 בעלי גישה למידע רגיש.

בהצהרה שנמסרה בשבועה ב-19 במרץ, מסרה איימי גליסון כי בארגון מועסקים 79 איש, ועוד 10 מואמנים אליו מגופים אחרים בממשל. לדבריה, אין תרשים ארגוני פורמלי, וכל חבר בצוות DOGE שייך לסוכנות אליה הוא מוצב או מואמן. אף אחד מחברי הצוות אינו כפוף ליחידת USDS.

חלק מחברי DOGE, בהם גם מאסק, מוגדרים כ"עובדי ממשל מיוחדים" – תפקיד ייעוצי זמני המוגבל ל-130 ימי עבודה, בתשלום או בלעדיו. מי שמקבל שכר משמעותי מחויב לדווח עליו. עובדים אלה רשאים להחזיק במקורות הכנסה חיצוניים, ולעיתים אינם חייבים לחשוף ניגודי עניינים.

 ביקורת 
מחלקת DOGE פיטרה כ-10% מכלל עובדי המרכזים לבקרת מחלות ומניעתן והמכונים הלאומיים לבריאות. פירוק מערכות בריאות ציבוריות הוא תהליך מקדם הפרטה שעניינו הקטנת ההוצאה הציבורית, אך יש לו השפעות ארוכות טווח ליבתיות: התחרות אשר נוצרת מההפרטה מובילה להתרחבות פערים כלכליים-חברתיים. ההפרטה עשויה ליצור מונופול או אוליגופול פרטי, המווסת את מצב המשק למטרות רווח. הפרטה יוצרת בסיס לגדילת מקורות ההון הפרטי במשק על חשבון ההון הציבורי, ועל כן מחלישה את המגזר הציבורי בטווח הארוך.

 קישורים חיצוניים 


 הערות שוליים 

קטגוריה:אילון מאסק
קטגוריה:ארצות הברית: ממשל
קטגוריה:נשיאות דונלד טראמפ השנייה